Publication: Magyar Közlöny
Issue: MK-1998-2 (Year: 1998, Number: 2)
Era: 1990-2004
Section: 2. számú melléklet a 4/1998. (I. 16.) IKIM rendelethez
Paragraph Index: 184

d) a b) és c) pontban megnevezett textíliákon kívüli más textiltermékeknél az alap vagy alátét kelmék, merevítő és erősítő kelmék, közbélések, merevítő vásznak, tűző, fércelő cérnák, hacsak azok nem helyettesítik a szövet lánc és/vagy vetülékfonalát, a töltőanyagok, melyeknek nincs hőszigetelő funkciójuk, és a 11. § (1) bekezdésének figyelembevételével a bélések. Az erősítő anyag akár fonal vagy kelme, amely a textilterméket meghatározott, szűk, korlátozott szakaszán erősíti, merevíti vagy vastagítja. Nem tekinthetők viszont eltávolítandó résznek a textiltermékek azon alaprétegei, amelyek a hasznos felület alapszöveteként szolgálnak, mint a takarók, kettős szövetek alapszövetei, valamint bársony, plüss és hasonló szövetek alaprétegei.

Source: https://magyarkozlony.hu/hivatalos-lapok/3095830e5a2717b6fef4d87fd6b8f37ac033eb29/dokumentumok/cbdef739fc236a1e74e45c3e21c623f1622875f4/letoltes